Praia: kâmara divulga kódigu di Posturas.
Aprovadu na 2014, dokumentu é um instrumentu fundamental pá governason di Sidadi-kapital di Cabo Verde.
Autarkia di Praia Dja inisia kampanha di divulgason di sê kódigu di Posturas munisipal. Aprovadu na 2014 y publikadu na boletim ofisial nês mesmu anu, CPM ( kodigu di postura munísipes) é um instrumentu fundamental pá governason di Sidadi-kapital di Cabo Verde, um bês ki tá difini regras di okupason di via públiku, norma di garantia di discansu y trankilidadi di munísipes, regras di realizason di obras publikus, exersisiu di komersio, entri otus aspetus.
” Nu kre tem um sidadi limpu, organizadu y kompetitivu. Pá konsigui kês obejetivus li, ká tá dipendi só di edilidadi, más també di tudu munísipes. Sima nu sabi nu stá lida ku komportamentus di pisoas ku hábitus di txeu anus, nu tem ki tem estratejias pá sê implimentason. Realsa edil Óscar Santos, na saída di um visita fetu pá prisidenti di republika Jorge Carlos Fonseca, na tardi di kuarta fera, 29 a kenha kê pidi apoiu na divulgason di dokumentu y sensibilizason di munísipes.
Santos ki era xefi di delegason di edilidadi kapitalina, rimarka ki divulgason di CPM tá pidi um komunikason y exersisiu di autoridadi di manera a fazi muda atitudis ku komportamentus ki tá leba pá valoris positivus di pontu di vista ambiental, geral y di relasionamentu.
Tá trata di um impreitada dja ki nu stá vivi num sidadi ku serka di 150 mil habitantis ku pisoas di usus ku kostumis diferentis. Por isu nu stá inisia um prosesu di divulgason y nu tem em vista sê implimentason. Realsa edil na ocasion pé mostra mê stá spera kolaborason y apoiu di PR, e també eskolas, igrejas, entri otus diversus entidadis publikus y privadus.
CPM di Praia é kompostu pá 283 artigus.
” A Nação /DYPK”
glg_Latn por_Latn kea_Latn kea_Latn kea_Latn kea_Latn kea_Latn por_Latn